SNM wuxuu ahaa dhaqdhaqaaq hubeysan oo ay aasaastay beesha Isaaq 1981 si ay ula dagaalamaan kaligii taliyihii Maxamed Siyaad Barre. Waxaa sababay dagaalka hubeysan dhacdooyin iyo falal ay ku kacday rejiimki shuuciga ah 1978-1990. Waxaa ka mid ah xaqiraad dhaqaale iyo mid siyaasadeed iyo xasuuq lagula kacay shacabka Isaaq. Waxaa intaa dheer saraakil ka badan 40 oo hayb ahaan ka soo jeeda beesha Isaaq oo lagu laayay duleedka magaalada Jigjiga 1978 iyo 20 sarkaal oo isla beesha ah oo lagu laayey magaalada Hargeisa. SNM Dadkii u soo halgamay waxay ahaayeen saraakiil military oo ka goostay ciidankii kaligii taliyaha, siyaasiyiin, hobollo iyo shacab. Dhanka saraakiisha militariga •Xasan Libaaxe •Ibrahim Dhegaweyne, •Maxamed Salebaan (MAGUBTE), •Maxamed Xaashi Lixle, •Cabdiqaadir Koosaar, •Maxamed Xaaji Muuse (HARAG WAAFI), •Axmed Mire, •Cabdillahi Askar •Xuseen Axmed Guuleed (Xuseen dheere) •Aadan Sheekh Maxamed (Aadan Shiine) •Mustafe Maxamed Xasan (Gacmadheere) •Xasan Yonis Habane, •Cawil Cadami, •Maxamed Kaahin, •Ismaciil Cali Abokor, •Muuse Biixii Jaamac, •Maxamed Cali, •Axmed Xuseen Warsame (Maloosh) •Cali Xuseen •Xasan Kayd •Cabdulahi Xuseen Iimaan (Darawal) •Axmed Dhagax •Faarax Siciid Sugule (Ifiso) •Carab Ducaale iyo askar badan oo aan lasoo koobi karin.